**ตัวชี้วัดที่ 7 ระดับความสำเร็จของการจัดทำต้นทุนต่อหน่วยผลผลิต**

สิ่งที่ส่งมาด้วย 2

**น้ำหนัก : ร้อยละ 3**

**คำอธิบาย :**

ความสำเร็จของการจัดทำต้นทุนต่อหน่วยผลผลิต หมายถึง การที่ส่วนราชการสามารถจัดทำบัญชีต้นทุนต่อหน่วยผลผลิตตามที่กรมบัญชีกลางกำหนด และนำเอาผลการคำนวณต้นทุนมาใช้ในการบริหารทรัพยากรของหน่วยงานให้เกิดประสิทธิภาพ

**เหตุผล :**

เพื่อให้ข้อมูลทางการเงินสำหรับไปใช้ในการวิเคราะห์ผลการดำเนินงานและนำไปสู่การบริหารราชการอย่างมีประสิทธิภาพ รวมถึงเพื่อให้เกิดข้อมูลสนับสนุนการบริหารงบประมาณ

**ตารางและสูตรการคำนวณ : -**

**เกณฑ์การให้คะแนน :**

กำหนดเป็นระดับขั้นของความสำเร็จ (Milestone) แบ่งเกณฑ์การให้คะแนนเป็น 5 ระดับ พิจารณาจากความก้าวหน้าของขั้นตอนการดำเนินงานตามเป้าหมายแต่ละระดับ ดังนี้

| **ระดับคะแนน** | **เกณฑ์การให้คะแนน** |
| --- | --- |
| **1** | ส่วนราชการมีการตรวจสอบความถูกต้องของการระบุค่าใช้จ่ายเข้าสู่กิจกรรมย่อยในระบบ GFMIS สำหรับข้อมูลค่าใช้จ่ายของปีงบประมาณ พ.ศ. 2554 |
| **2** | จัดทำบัญชีต้นทุนต่อหน่วยผลผลิต ประจำปีงบประมาณ พ.ศ. 2554 ตามหลักเกณฑ์และวิธีการที่กรมบัญชีกลางกำหนดได้แล้วเสร็จ และรายงานผลการคำนวณต้นทุนตามรูปแบบที่กรมบัญชีกลางกำหนด โดยเสนอให้สำนักงบประมาณ กรมบัญชีกลาง และสำนักงาน ก.พ.ร. ทราบ และเผยแพร่ข้อมูลผ่านช่องทาง เว็บไซต์ของหน่วยงาน |
| **3** | เปรียบเทียบผลการคำนวณต้นทุนต่อหน่วยผลผลิตระหว่างปีงบประมาณ พ.ศ. 2553 และปีงบประมาณ พ.ศ. 2554 ว่ามีการเปลี่ยนแปลงเพิ่มขึ้นหรือลดลงอย่างไร พร้อมทั้งวิเคราะห์ถึงสาเหตุของการเปลี่ยนแปลงดังกล่าว จัดทำรายงานการเปรียบเทียบและสรุปผลการวิเคราะห์ต้นทุนต่อหน่วยผลผลิตได้แล้วเสร็จ ตามรูปแบบที่กรมบัญชีกลางกำหนด โดยเสนอให้สำนักงบประมาณ กรมบัญชีกลาง และสำนักงาน ก.พ.ร. ทราบ และเผยแพร่ข้อมูลผ่านช่องทางเว็บไซต์ของหน่วยงาน |
| **4** | จัดทำแผนเพิ่มประสิทธิภาพ ปีงบประมาณ พ.ศ. 2555 พร้อมทั้งกำหนดเป้าหมายการเพิ่มประสิทธิภาพในปีงบประมาณ พ.ศ. 2555 ให้ชัดเจน (สามารถวัดผลได้) และแผนฯ ดังกล่าวได้รับความเห็นชอบจากผู้บริหารระดับสูงของส่วนราชการ |
| **5** | สามารถดำเนินการตามแผนเพิ่มประสิทธิภาพประจำปีงบประมาณ พ.ศ. 2555 ได้ ตามเป้าหมายที่กำหนดไว้พร้อมทั้งจัดทำรายงานสรุปผลการดำเนินงาน และผลสำเร็จตามแผนเพิ่มประสิทธิภาพการดำเนินงานปีงบประมาณ พ.ศ. 2555 และได้รับความเห็นชอบจากหัวหน้าส่วนราชการ |

**หมายเหตุ : -**

**เงื่อนไข :**

ส่วนราชการส่งผลการดำเนินงานในระดับคะแนนที่ 1 ถึงกรมบัญชีกลางภายในวันที่ 29 กุมภาพันธ์ 2555

ส่วนราชการส่งผลการดำเนินงานในระดับคะแนน 2 และ 3 ถึงสำนักงบประมาณ กรมบัญชีกลาง และสำนักงาน ก.พ.ร. ภายในวันที่ 29 กุมภาพันธ์ 2555

ส่วนราชการส่งผลการดำเนินงานในระดับคะแนนที่ 4 ถึงกรมบัญชีกลางภายในวันที่ 31 มีนาคม 2555

ส่วนราชการส่งผลการดำเนินงานในระดับคะแนนที่ 5 ถึงกรมบัญชีกลางภายในวันที่ 31 ตุลาคม 2555

**แนวทางการประเมินผล :**

| **ระดับคะแนน** | **เกณฑ์การให้คะแนน** | **แนวทางการประเมินผล** |
| --- | --- | --- |
| **1** | **ขั้นตอนที่ 1 :** | **ประเมินผลจากข้อมูล เอกสาร หลักฐานต่างๆ** |
|  | ส่วนราชการมีการตรวจสอบ ความถูกต้องของการระบุค่าใช้จ่ายเข้าสู่กิจกรรมย่อยในระบบ GFMIS สำหรับข้อมูลค่าใช้จ่ายของปีงบประมาณ พ.ศ. 2554 | * สำเนาหนังสือแจ้งเวียนให้หน่วยงานภายในส่วนราชการตรวจสอบรายละเอียดความถูกต้องของค่าใช้จ่าย * หลักฐานแสดงการตรวจสอบจากหัวหน้าศูนย์ต้นทุนเกี่ยวกับความถูกต้องของข้อมูลต้นทุน ศูนย์ต้นทุน หรือกิจกรรมย่อย * ส่งสำเนาเอกสารหลักฐานต่างๆ ดังกล่าวให้กับกรมบัญชีกลางภายในวันที่ 29 กุมภาพันธ์ 2555 |
| **2** | **ขั้นตอนที่ 2 :** | **ประเมินผลจากข้อมูล เอกสาร หลักฐานต่างๆ** |
|  | จัดทำบัญชีต้นทุนต่อหน่วยผลผลิต ประจำปีงบประมาณ พ.ศ. 2554 ตามหลักเกณฑ์และวิธีการที่กรมบัญชีกลางกำหนดได้แล้วเสร็จ และรายงานผลการคำนวณต้นทุนตามรูปแบบที่กรมบัญชีกลางกำหนดโดยเสนอให้สำนักงบประมาณกรมบัญชีกลาง และ สำนักงาน ก.พ.ร. ทราบ และเผยแพร่ข้อมูลผ่านช่องทาง Website ของหน่วยงาน | * เอกสาร/หลักฐานที่แสดงถึงการดำเนินงานเช่นเดียวกับระดับคะแนน 1 พร้อมทั้งรายงานผลการคำนวณต้นทุนต่อหน่วยผลผลิตที่ได้จัดทำแล้วเสร็จ ดังนี้ * รายงานผลการคำนวณต้นทุนต่อหน่วยกิจกรรม ผลผลิต กิจกรรมย่อย และผลผลิตย่อยของปีงบประมาณ พ.ศ. 2554 ตามหลักเกณฑ์ วิธีการ และรูปแบบรายงานที่กรมบัญชีกลางกำหนด (แสดงเป็นหน่วยบาท) โดยได้รับความเห็นชอบจากผู้มีอำนาจ * ทั้งนี้ วันที่แล้วเสร็จของรายงานผลการคำนวณต้นทุน ต่อหน่วยผลผลิต ถือตามวันที่ผู้มีอำนาจลงนามเห็นชอบรายงานฯ ดังกล่าว * กิจกรรมย่อยของหน่วยงานสนับสนุนต้องมีอย่างน้อย 10 ด้าน ตามที่กรมบัญชีกลางกำหนดเพื่อให้ครอบคลุมทุกกิจกรรมสนับสนุน * หน่วยนับที่ส่วนราชการกำหนดต้องมีเพียง 1 หน่วยนับสำหรับกิจกรรมย่อยและผลผลิตย่อยแต่ละรายการ * เผยแพร่ข้อมูลผ่านช่องทาง Website ของหน่วยงาน หรือในกรณีที่หน่วยงานไม่มี Website ของหน่วยงาน ให้เผยแพร่ในช่องทางอื่นที่เหมาะสม * ส่งสำเนารายงานฯ ให้กับสำนักงบประมาณ กรมบัญชีกลาง และสำนักงาน ก.พ.ร. ภายในวันที่ 29 กุมภาพันธ์ 2555 * ในการจัดทำบัญชีต้นทุนของปีงบประมาณ พ.ศ. 2554 ต้องใช้ข้อมูลทางบัญชีตั้งแต่ 1 ตุลาคม 2553 – 30 กันยายน 2554 |
| **3** | **ขั้นตอนที่ 3 :** | **ประเมินผลจากข้อมูล เอกสาร หลักฐานต่างๆ** |
|  | เปรียบเทียบผลการคำนวณต้นทุนต่อหน่วยผลผลิตระหว่างปีงบประมาณ พ.ศ. 2553 และปีงบประมาณ พ.ศ.2554 ว่ามีการเปลี่ยนแปลงเพิ่มขึ้นหรือลดลงอย่างไร พร้อมทั้งวิเคราะห์ถึงสาเหตุของการเปลี่ยนแปลงดังกล่าว จัดทำรายงานการเปรียบเทียบและสรุปผลการวิเคราะห์ต้นทุนต่อหน่วยผลผลิตได้แล้วเสร็จ ตามรูปแบบที่กรมบัญชีกลางกำหนด โดยเสนอให้สำนักงบประมาณ กรมบัญชีกลาง และ สำนักงาน ก.พ.ร. ทราบ และเผยแพร่ข้อมูลผ่านช่องทาง Website ของหน่วยงาน | เอกสาร/หลักฐานที่แสดงถึงการดำเนินงานเช่นเดียวกับระดับคะแนน 1 และ 2 พร้อมทั้งรายละเอียดการวิเคราะห์ผลการคำนวณต้นทุนต่อหน่วยผลผลิตที่ได้จัดทำแล้วเสร็จ ดังนี้  รายงานสรุปผลการวิเคราะห์ต้นทุนต่อหน่วยผลผลิตตามรูปแบบที่กรมบัญชีกลางกำหนด (แสดงเป็นหน่วยบาท) และได้รับความเห็นชอบจากผู้มีอำนาจ โดยเนื้อหาของรายงานฯ ดังกล่าว ประกอบด้วย   * สรุปผลการเปรียบเทียบและวิเคราะห์ผลการคำนวณต้นทุนต่อหน่วยผลผลิตและกิจกรรมระหว่างปีงบประมาณ พ.ศ. 2553 และปีงบประมาณ พ.ศ. 2554 * วิเคราะห์สาเหตุของการเปลี่ยนแปลงที่เกิดขึ้นอย่างมีสาระสำคัญในต้นทุนต่อหน่วย (การกำหนดสาระสำคัญพิจารณาจากอัตราการเปลี่ยนแปลงของต้นทุนต่อหน่วย/ต้นทุนทางตรงตามศูนย์ต้นทุน/ต้นทุนทางอ้อมที่เพิ่ม/ลด ไม่ควรต่ำกว่า 20%)   ถ้าหน่วยงานมีการปรับเปลี่ยนวิธีการคำนวณต้นทุนหน่วยนับ หรือชื่อกิจกรรม/ผลผลิต ในปีปัจจุบันต้องมีการดำเนินการแก้ไขปีก่อนด้วย เพื่อให้สามารถเปรียบเทียบกันได้ในระหว่าง 2 ปี  ทั้งนี้ วันที่แล้วเสร็จของรายงานสรุปผลการวิเคราะห์ต้นทุน ต่อหน่วยผลผลิต ถือตามวันที่ผู้มีอำนาจลงนามเห็นชอบรายงานฯ ดังกล่าว   * เผยแพร่ข้อมูลผ่านช่องทาง Website ของหน่วยงาน หรือในกรณีที่หน่วยงานไม่มี Website ของหน่วยงาน ให้เผยแพร่ในช่องทางอื่นที่เหมาะสม   ส่งสำเนารายงานฯ ให้กับสำนักงบประมาณ กรมบัญชีกลาง และสำนักงาน ก.พ.ร. ภายในวันที่ 29 กุมภาพันธ์ 2555 |
| **4** | **ขั้นตอนที่ 4 :** | **ประเมินผลจากข้อมูล เอกสาร หลักฐานต่างๆ** |
|  | จัดทำแผนเพิ่มประสิทธิภาพ ปีงบประมาณ พ.ศ. 2555 พร้อมทั้งกำหนดเป้าหมายการเพิ่มประสิทธิภาพในปีงบประมาณ พ.ศ. 2555 ให้ชัดเจน (สามารถวัดผลได้) และแผนเพิ่มประสิทธิภาพ ดังกล่าวได้รับความเห็นชอบจากหัวหน้าส่วนราชการ | * เอกสาร/หลักฐานที่แสดงถึงการดำเนินงานเช่นเดียวกับระดับคะแนน 1, 2 และ 3 พร้อมทั้งแผนการเพิ่มประสิทธิภาพ การดำเนินงาน ปีงบประมาณ พ.ศ. 2555 ดังนี้ * แผนเพิ่มประสิทธิภาพการดำเนินงาน ปีงบประมาณ พ.ศ. 2555 ซึ่งมีการกำหนดเป้าหมายการเพิ่มประสิทธิภาพในปีงบประมาณ พ.ศ. 2555 อย่างชัดเจน (มีการระบุกิจกรรม สถานะปัจจุบัน เป้าหมาย ระยะเวลา) ไม่ต่ำกว่า 2 เรื่อง ตัวอย่างเช่น * กรณีลดค่าใช้จ่ายต้องเป็นค่าใช้จ่ายในภาพรวมระดับกรมที่ลดลง หรือ * กรณีปรับปรุงกิจกรรม ต้องแสดงให้เห็นถึงประสิทธิภาพที่เพิ่มขึ้นของกิจกรรมนั้นในรูปของต้นทุนและปริมาณงาน * ทั้งนี้ วันที่แล้วเสร็จของแผนเพิ่มประสิทธิภาพการดำเนินงาน ปีงบประมาณ พ.ศ. 2555 ถือตามวันที่ผู้มีอำนาจลงนามเห็นชอบแผนฯ ดังกล่าว * ส่งสำเนาแผนฯ ให้กับกรมบัญชีกลางภายในวันที่ 31 มีนาคม 2555 |
| **5** | **ขั้นตอนที่ 5 :** | **ประเมินผลจากข้อมูล เอกสาร หลักฐานต่างๆ** |
|  | สามารถดำเนินการตามแผนเพิ่มประสิทธิภาพประจำปีงบประมาณ พ.ศ. 2555 ได้ตามเป้าหมายที่กำหนดไว้ พร้อมทั้งจัดทำรายงานสรุปผลการดำเนินงานและผลสำเร็จตาม แผนเพิ่มประสิทธิภาพการดำเนินงาน ปีงบประมาณ พ.ศ. 2555 และได้รับความเห็นชอบจากหัวหน้าส่วนราชการ | * เอกสาร/หลักฐานที่แสดงถึงการดำเนินงานเช่นเดียวกับระดับคะแนน 1, 2, 3 และ 4 พร้อมทั้งเอกสาร/หลักฐานที่แสดงถึงการดำเนินการตามแผนเพิ่มประสิทธิภาพการดำเนินงาน ประจำปีงบประมาณ พ.ศ. 2555 ดังนี้   หลักฐานแสดงการดำเนินงานตามแผนเพิ่มประสิทธิภาพที่บรรลุตามเป้าหมายที่กำหนดไว้ในทุกเรื่อง   * รายงานสรุปผลการดำเนินงานตามแผนเพิ่มประสิทธิภาพโดยมีเนื้อหาที่ระบุ * ผลการดำเนินงาน และผลสำเร็จที่เกิดจากการดำเนินงานตามแผนเพิ่มประสิทธิภาพฯ ของปีงบประมาณ พ.ศ. 2555 |
|  |  | * ช่วงระยะเวลาที่ดำเนินการตามแผนเพิ่มประสิทธิภาพของปีงบประมาณ พ.ศ. 2555 * วันที่แล้วเสร็จของรายงานสรุปผลการดำเนินงาน ตามแผนเพิ่มประสิทธิภาพฯ ถือตามวันที่ผู้มีอำนาจลงนามเห็นชอบรายงานฯ ดังกล่าว |
|  |  | * ส่งสำเนารายงานฯ ให้กับกรมบัญชีกลางภายในวันที่ 31 ตุลาคม 2555 |

**หน่วยงานผู้รับผิดชอบ :** สำนักมาตรฐานด้านการบัญชีภาครัฐ กรมบัญชีกลาง

|  |  |  |
| --- | --- | --- |
| **ผู้รับผิดชอบ** | | **หมายเลขโทรศัพท์** |
| 1. นางพรกมล  2. นางสาวนภาทิพย์3. นางอมรพรรณ  4. นางสาวอุไรวรรณ | ประยูรสิน  ปัญจศิริ  นาคมหาชลาสินธุ์  รุกขวัฒนกุล | 0 2127 7138  0 2127 7405  0 2127 7415  0 2127 7415 |