**ตัวชี้วัดที่ 9 ร้อยละของการเบิกจ่ายเงินงบประมาณรายจ่ายลงทุน**

สิ่งที่ส่งมาด้วย 4

**น้ำหนัก : ร้อยละ 1**

**คำอธิบาย :**

* การพิจารณาผลสำเร็จของการเบิกจ่ายเงินงบประมาณรายจ่ายลงทุน จะใช้อัตรา การเบิกจ่ายเงินงบประมาณรายจ่ายลงทุนของส่วนราชการทั้งที่เบิกจ่ายในส่วนกลางและส่วนภูมิภาค เป็นตัวชี้วัดความสามารถในการเบิกจ่ายเงินงบประมาณรายจ่ายลงทุนของส่วนราชการ ทั้งนี้ไม่รวม เงินงบประมาณที่ได้รับการจัดสรรเพิ่มเติมระหว่างปีงบประมาณ โดยจะใช้ข้อมูลการเบิกจ่ายดังกล่าว จากระบบการบริหารการเงินการคลังภาครัฐแบบอิเล็กทรอนิกส์ (GFMIS)
* การให้คะแนนจะพิจารณาตามความสามารถในการเบิกจ่ายเงินงบประมาณรายจ่ายลงทุน ของส่วนราชการเทียบกับวงเงินงบประมาณรายจ่ายลงทุนที่ส่วนราชการได้รับ หากมีการโอนเปลี่ยนแปลงงบประมาณระหว่างปี (รายจ่ายประจำไปรายจ่ายลงทุน หรือรายจ่ายลงทุนไปรายจ่ายประจำ) จะนำ ยอดงบประมาณหลังโอนเปลี่ยนแปลงแล้วมาเป็นฐานในการคำนวณ
* รายจ่ายลงทุน หมายถึง รายจ่ายที่รัฐบาลจ่ายเพื่อจัดหาทรัพย์สินประเภททุน ทั้งที่มีตัวตนและทรัพย์สินที่ไม่มีตัวตน ตลอดจนรายจ่ายที่รัฐบาลอุดหนุนหรือโอนให้แก่บุคคล องค์กร หรือรัฐวิสาหกิจ โดยผู้รับไม่ต้องจ่ายคืนให้รัฐบาลและผู้รับนำไปใช้จัดหาทรัพย์สินประเภททุน เป็นต้น สามารถตรวจสอบ ได้จากรหัสงบประมาณรายจ่าย รหัสลักษณะงานตำแหน่งที่ 5 แสดงถึงลักษณะเศรษฐกิจที่สำนักงบประมาณกำหนดให้

**เหตุผล :**

เนื่องจากคณะรัฐมนตรีได้มีมติเห็นชอบมาตรการและแนวทางการเร่งรัดติดตามการใช้จ่ายเงิน ประจำปีงบประมาณ พ.ศ. 2555 ตามมติคณะกรรมการติดตามเร่งรัดการใช้จ่ายงบประมาณภาครัฐ ซึ่งมี  
รองนายกรัฐมนตรี (นายกิตติรัตน์ ณ ระนอง) เป็นประธาน ที่ได้มีการประชุมเมื่อวันที่ 31 มกราคม 2555  
 โดยกำหนดเป้าหมายการเบิกจ่ายงบประมาณรายจ่ายลงทุนไม่น้อยกว่าร้อยละ 72.00 ของวงเงินงบประมาณรายจ่ายลงทุนของแต่ละหน่วยงาน และการเบิกจ่ายงบประมาณในภาพรวมไม่น้อยกว่าร้อยละ 93.00 รวมทั้งให้นำผลการเบิกจ่ายเงินตามเป้าหมายที่คณะรัฐมนตรีกำหนด เป็นตัวชี้วัดในคำรับรองการปฏิบัติราชการของส่วนราชการ ประจำปีงบประมาณ พ.ศ. 2555 เพื่อกระตุ้นให้ทุกส่วนราชการเร่งรัดการดำเนินงานตามภารกิจภายใต้แผนงาน/โครงการ และให้บรรลุผลสำเร็จตามเป้าหมายภายในระยะเวลาจำกัดตามสถานการณ์ที่เปลี่ยนแปลง

**สูตรการคำนวณ :**

|  |
| --- |
| เงินงบประมาณรายจ่ายลงทุนที่ส่วนราชการเบิกจ่าย x 100  วงเงินงบประมาณรายจ่ายลงทุนที่ส่วนราชการได้รับ |

**เกณฑ์การให้คะแนน :**

ช่วงปรับเกณฑ์การให้คะแนน +/- ร้อยละ ต่อ 1 คะแนน โดยกำหนดเกณฑ์การให้คะแนน ดังนี้

|  |  |  |  |  |
| --- | --- | --- | --- | --- |
| **ระดับ 1** | **ระดับ 2** | **ระดับ 3** | **ระดับ 4** | **ระดับ 5** |
| 70 | 71 | 72 | 73 | 74 |

**หมายเหตุ :**

1. กำหนดระดับคะแนน 3 เท่ากับ ร้อยละ 72 ซึ่งเป็นค่าเป้าหมายร้อยละของการเบิกจ่าย เงินงบประมาณรายจ่ายลงทุนตามที่คณะรัฐมนตรีกำหนด

2. การคำนวณวงเงินงบประมาณรายจ่ายลงทุนที่ส่วนราชการได้รับ ไม่รวมเงินงบประมาณ รายจ่ายลงทุนที่ได้รับจัดสรรเพิ่มเติมระหว่างปีงบประมาณ และเงินงบประมาณรายจ่ายลงทุนที่ส่วนราชการประหยัดได้ และไม่ได้นำไปใช้จ่ายในภารกิจหรือโครงการอื่นๆ ต่อ ทั้งนี้ ขอให้ส่วนราชการรายงาน วงเงินงบประมาณรายจ่ายลงทุนที่ประหยัดได้ดังกล่าว (งบประมาณเหลือจ่าย) เพื่อใช้ประกอบการประเมินผล

3. กรณีส่วนราชการนำเงินงบประมาณรายจ่ายลงทุนที่ประหยัดได้จากโครงการเดิม ไปใช้ในโครงการอื่นๆ การเบิกจ่ายเงินงบประมาณของโครงการใหม่จะนำมาใช้คำนวณอัตราการเบิกจ่ายด้วย

4. ส่วนราชการสามารถตรวจสอบผลการเบิกจ่ายเงินงบประมาณรายจ่ายลงทุนผ่านทางเว็บไซต์ของกรมบัญชีกลาง www.cgd.go.th หัวข้อ ข้อมูลสถิติ

**5.** **กรณีที่ส่วนราชการมีเงินงบประมาณรายจ่ายลงทุนที่ประหยัดได้ (งบประมาณเหลือจ่าย) ขอให้ส่วนราชการจัดทำคำขอเปลี่ยนแปลงรายละเอียดตัวชี้วัดฯ โดยระบุชื่อโครงการ รหัสโครงการ งบประมาณที่ได้รับ งบประมาณที่ใช้จ่ายจริง และงบประมาณที่ประหยัดได้ (เฉพาะโครงการที่ประหยัดงบประมาณได้) แจ้งสำนักงาน ก.พ.ร. พร้อมรายงานรอบ 12 เดือน**

**รายละเอียดข้อมูลพื้นฐาน :**

|  |  |  |  |  |  |
| --- | --- | --- | --- | --- | --- |
| **ข้อมูลพื้นฐานประกอบตัวชี้วัด** | **หน่วยวัด** | **ผลการดำเนินงานในอดีต ปีงบประมาณ พ.ศ.** | | | |
| **2551** | **2552** | **2553** | **2554** |
| ร้อยละของการเบิกจ่าย เงินงบประมาณรายจ่ายลงทุน | ร้อยละ | 78.61 | 75.78 | 79.15 | 72.79 |

**แนวทางการประเมินผล :**

| **ที่ปรึกษาประเมินผล** | **ส่วนราชการ** |
| --- | --- |
| * ใช้ข้อมูลในการติดตามและประเมินผล จากกรมบัญชีกลาง กระทรวงการคลัง ซึ่งจะใช้ข้อมูลผลการเบิกจ่ายเงินงบประมาณรายจ่ายลงทุนของส่วนราชการ ทั้งที่เบิกจ่ายในส่วนกลางและส่วนภูมิภาคจากระบบการบริหารการเงิน การคลังภาครัฐแบบอิเล็กทรอนิกส์ (GFMIS) | * **การเตรียมการเพื่อการติดตามและประเมินผล**   กรณีที่ส่วนราชการมีเงินงบประมาณรายจ่ายลงทุน เหลือจ่าย หมายถึง ส่วนราชการดำเนินงานบรรลุวัตถุประสงค์และเป้าหมายผลผลิตหรือโครงการ ตามที่ได้รับจัดสรรเงินงบประมาณ หรือจากการจัดซื้อ จัดจ้างแล้วนั้น เงินงบประมาณในส่วนที่เหลือจ่าย จะถือว่าเป็นเงินงบประมาณที่สามารถประหยัดได้ ทั้งนี้ หากส่วนราชการไม่ได้นำเงินงบประมาณส่วนนี้ไปใช้จ่ายในภารกิจ/โครงการอื่นๆ ต่อ ขอให้ส่วนราชการรายงานวงเงินงบประมาณรายจ่ายลงทุนที่ประหยัดได้ดังกล่าว (งบประมาณเหลือจ่าย) เพื่อใช้ประกอบ การประเมินผล โดยแสดงรายละเอียดของผล การดำเนินงาน ดังนี้ |
|  | - วงเงินงบประมาณรายจ่ายลงทุนที่ประหยัดได้ พร้อมทั้งระบุภารกิจ/โครงการ ประเภทงบรายจ่าย และรายการของเงินงบประมาณที่สามารถประหยัดได้  - เอกสารการรายงานการใช้เงินงบประมาณ ของส่วนราชการที่ส่งให้กับหน่วยงานที่เกี่ยวข้อง เช่น  1) แบบจัดทำแผน/รายงานผลการจัดซื้อจัดจ้างครุภัณฑ์ ที่ดินและสิ่งก่อสร้างที่จัดสรรเงินงบประมาณ ในงบลงทุน ประจำปีงบประมาณ พ.ศ. 2555 (แบบ สงป. 302/1)  2) เอกสาร หลักฐานแสดงการโอนเปลี่ยนแปลงงบประมาณรายจ่าย ประจำปีงบประมาณ พ.ศ. 2555  ที่ได้รับการอนุมัติจากผู้มีอำนาจ |

**หน่วยงานผู้รับผิดชอบหลัก :** สำนักบริหารการรับ-จ่ายเงินภาครัฐ กรมบัญชีกลาง

|  |  |
| --- | --- |
| **ผู้รับผิดชอบ** | **หมายเลขโทรศัพท์** |
| 1. นางสาวพรวิลัย เดชอมรชัย | 0 2127 7132 |
| 2. นางสาวยุพา ลิ้มทองเจริญ | 0 2127 7000 |
| 3. นางสาวทิวาพร ผาสุข | 0 2127 7000 ต่อ 4206 |
| 4. นางสาวจุลลิกา พานิชเจริญ | 0 2127 7000 ต่อ 4618 |