**ตัวชี้วัดที่ 8 ร้อยละความสำเร็จของการเบิกจ่ายเงินงบประมาณตามแผน**

สิ่งที่ส่งมาด้วย 3

**น้ำหนัก : ร้อยละ 2.5**

**คำอธิบาย :**

* การพิจารณาผลสำเร็จของการเบิกจ่ายเงินงบประมาณตามแผน จะใช้ผลการเบิกจ่าย ภาพรวมของเงินงบประมาณของส่วนราชการ ทั้งที่เบิกจ่ายในส่วนกลางและส่วนภูมิภาคเทียบกับ แผนการใช้จ่ายเงินงบประมาณในแต่ละไตรมาส เป็นตัวชี้วัดความสามารถในการเบิกจ่ายเงินงบประมาณของส่วนราชการ ทั้งนี้ ข้อมูลแผนการใช้จ่ายเงินงบประมาณที่ส่วนราชการบันทึกตามหลักเกณฑ์และวิธีการที่สำนักงบประมาณกำหนดภายใต้วงเงินงบประมาณที่ได้รับตามพระราชบัญญัติงบประมาณรายจ่ายประจำปีงบประมาณ พ.ศ. 2555 จะเป็นแผนตั้งต้นในระบบ GFMIS ดังนั้น เมื่อมีการนำแผนไปปฏิบัติแล้วจะต้องติดตามประเมินผลเพื่อตรวจสอบผลการปฏิบัติงาน หากไม่เป็นไปตามแผนการใช้จ่ายเงินที่ได้ทำไว้ให้ปรับปรุงแผนการใช้จ่ายเงินในระบบ GFMIS ในเดือนปัจจุบันและเดือนถัดไป โดยให้ดำเนินการให้แล้วเสร็จภายในไตรมาสที่ 3 หรือภายในเดือนมิถุนายน 2555
* การให้คะแนนพิจารณาตามความสามารถในการเบิกจ่ายเงินงบประมาณภาพรวมเทียบกับวงเงินตามแผนการใช้จ่ายเงินแต่ละไตรมาส และคำนวณค่าเฉลี่ยของทั้ง 4 ไตรมาสเป็นผลการดำเนินงานของส่วนราชการ

**เหตุผล :**

เพื่อให้แผนการใช้จ่ายเงินเป็นเครื่องมือในการติดตามความก้าวหน้าของการปฏิบัติงานและการเบิกจ่ายเงินงบประมาณ รวมทั้งติดตามเร่งรัดการเบิกจ่ายเงินงบประมาณของส่วนราชการเป็นไปอย่างมีประสิทธิภาพสอดคล้องกับนโยบายรัฐบาล จึงได้กำหนดเป็นตัวชี้วัดการปฏิบัติงานของส่วนราชการ

**ตารางและสูตรการคำนวณ :**

****

กำหนดให้

*X1 , X2 , X3 , X4* **=** ผลการเบิกจ่ายเงินงบประมาณรายจ่ายภาพรวมที่ส่วนราชการเบิกจ่ายแต่ละไตรมาส

*Y1 , Y2 , Y3 , Y4* **=** วงเงินงบประมาณตามแผนการใช้จ่ายเงินในปีงบประมาณ พ.ศ. 2555 ในระบบ GFMISแต่ละไตรมาส****

**เกณฑ์การให้คะแนน :**

ช่วงปรับเกณฑ์การให้คะแนน +/- ร้อยละ 2.5 ต่อ 1 คะแนน โดยกำหนดเกณฑ์การให้คะแนน ดังนี้

|  |  |  |  |  |  |
| --- | --- | --- | --- | --- | --- |
| **ระดับคะแนน** | **ระดับ 1** | **ระดับ 2** | **ระดับ 3** | **ระดับ 4** | **ระดับ 5** |
| ร้อยละ | 85 | 87.50 | 90 | 92.50 | 95 |

**หมายเหตุ : -**

**เงื่อนไข :**

1. กำหนดระดับคะแนน 3 คะแนน เท่ากับ ค่าเฉลี่ยร้อยละของทั้ง 4 ไตรมาสอยู่ที่ร้อยละ 90 และระดับ 5 คะแนน เท่ากับ ค่าเฉลี่ยร้อยละของทั้ง 4 ไตรมาสอยู่ที่ร้อยละ 95

**ตัวอย่าง** ส่วนราชการได้รับเงินงบประมาณรายจ่ายประจำปีงบประมาณ พ.ศ. 2555 จำนวน 315ล้านบาท โดยได้ทำแผนการใช้จ่ายเงินเพื่อให้สำนักงบประมาณเห็นชอบแล้ว ตั้งแต่ต้นปีงบประมาณ (แผนตั้งต้น) ต่อมาเกิดอุทกภัย ทำให้ไม่สามารถดำเนินการได้ตามแผนการใช้จ่ายเงินเดิม จึงได้ปรับปรุงแผนการใช้จ่ายเงิน (แผนปรับปรุง) ตั้งแต่เดือนมกราคม 2555 ซึ่งประมาณการว่าจะเบิกจ่ายเงินงบประมาณได้ภายในปีงบประมาณ พ.ศ. 2555 จำนวนทั้งสิ้น 308 ล้านบาท โดยผลการเบิกจ่ายเงินจริงของแต่ละไตรมาสเป็นดังนี้

|  |  |  |  |  |  |
| --- | --- | --- | --- | --- | --- |
| **รายการ** | **ไตรมาสที่ 1** | **ไตรมาสที่ 2** | **ไตรมาสที่ 3** | **ไตรมาสที่ 4** | **รวมทั้งสิ้น** |
| **แผนตั้งต้น** | 78 | 70 | 67 | 100 | **315** |
| **แผนปรับปรุง (1)** | 78 | 40 | 75 | 115 | **308** |
| **ผลการเบิกจ่าย (2)** | 60 | 35 | 85 | 115 | **295** |
| **ร้อยละผลการเบิกจ่ายเงินเทียบกับแผน (2) / (1) \* 100** | 76.92 | 87.50 | 113.33 | 100 |  |

ดังนั้น เมื่อคำนวณค่าเฉลี่ยร้อยละของทั้ง 4 ไตรมาส คิดเป็นผลการดำเนินงานของส่วนราชการเท่ากับ (76.92% + 87.50% + 113.33% + 100.00% ) / 4 = 94.44% อยู่ที่ระดับคะแนน 4.78 คะแนน

2. การคำนวณวงเงินงบประมาณตามแผนการใช้จ่ายเงินในปีงบประมาณ พ.ศ. 2555 ไม่รวมเงินงบประมาณที่ได้รับจัดสรรเพิ่มเติมระหว่างปีงบประมาณ และเงินงบประมาณที่ส่วนราชการประหยัดได้ และไม่ได้นำไปใช้จ่ายในภารกิจหรือโครงการอื่นๆ ต่อ ทั้งนี้ ขอให้ส่วนราชการรายงานวงเงินงบประมาณ ที่ประหยัดได้ดังกล่าว (งบประมาณเหลือจ่าย) เพื่อใช้ประกอบการประเมินผล

3. กรณีส่วนราชการนำเงินงบประมาณที่ประหยัดได้จากโครงการเดิมไปใช้ในโครงการอื่นๆ การเบิกจ่ายเงินงบประมาณของโครงการใหม่จะนำมาใช้คำนวณอัตราการเบิกจ่ายด้วย

4. ส่วนราชการสามารถตรวจสอบผลการเบิกจ่ายเงินงบประมาณรายจ่ายภาพรวมเปรียบเทียบกับแผนการใช้จ่ายเงินผ่านทางเว็บไซต์ของกรมบัญชีกลาง www.cgd.go.th หัวข้อ ข้อมูลสถิติ

**รายละเอียดข้อมูลพื้นฐาน :**

|  |  |  |  |  |  |
| --- | --- | --- | --- | --- | --- |
| **ข้อมูลพื้นฐานประกอบตัวชี้วัด** | **หน่วยวัด** | **ผลการดำเนินงานในอดีต ปีงบประมาณ พ.ศ.** | | | |
| **2551** | **2552** | **2553** | **2554** |
| ร้อยละความสำเร็จของการเบิกจ่าย เงินงบประมาณตามแผน | ร้อยละ | - | - | - | - |

**แนวทางการประเมินผล :**

| **ผู้ประเมิน** | **ส่วนราชการ** |
| --- | --- |
| * ใช้ข้อมูลในการติดตามและประเมินผลจากกรมบัญชีกลาง กระทรวงการคลัง ซึ่งจะใช้ข้อมูลผลการเบิกจ่ายเงินงบประมาณรายจ่ายภาพรวมของส่วนราชการ ทั้งที่เบิกจ่ายในส่วนกลางและส่วนภูมิภาคจากระบบการบริหารการเงินการคลังภาครัฐแบบอิเล็กทรอนิกส์ (GFMIS) และข้อมูลแผนการใช้จ่ายงบประมาณของส่วนราชการจากระบบของสำนักงบประมาณและระบบ GFMIS | * **การเตรียมการเพื่อการติดตาม และประเมินผล**   + กรณีที่ส่วนราชการมีเงินงบประมาณรายจ่ายเหลือจ่าย หมายถึง ส่วนราชการดำเนินงานบรรลุวัตถุประสงค์และเป้าหมายผลผลิตหรือโครงการ ตามที่ได้รับจัดสรรเงินงบประมาณ หรือจากการจัดซื้อจัดจ้างแล้วนั้น เงินงบประมาณในส่วนที่เหลือจ่ายจะถือว่าเป็นเงินงบประมาณที่สามารถประหยัดได้ ทั้งนี้ หากส่วนราชการไม่ได้นำเงินงบประมาณส่วนนี้ไปใช้จ่ายในภารกิจ/โครงการอื่นๆ ต่อ ขอให้ ส่วนราชการรายงานวงเงินงบประมาณที่ประหยัดได้ดังกล่าว (งบประมาณเหลือจ่าย) เพื่อใช้ประกอบ การประเมินผล โดยแสดงรายละเอียดของผลการดำเนินงาน ดังนี้ |
|  | * วงเงินงบประมาณที่ประหยัดได้ พร้อมทั้งระบุภารกิจ/โครงการ ประเภทงบรายจ่าย และรายการของเงินงบประมาณที่สามารถประหยัดได้ เพื่อกรมบัญชีกลางจะนำมาใช้เป็นข้อมูลประกอบการพิจารณาปรับคะแนนเพิ่มของ ส่วนราชการ |
|  | * เอกสารการรายงานการใช้เงินงบประมาณของ ส่วนราชการที่ส่งให้กับหน่วยงานที่เกี่ยวข้อง เช่น |
|  | 1. แบบจัดทำแผน/รายงานผลการใช้จ่ายงบประมาณตามผลผลิต/โครงการ จำแนกตามงบรายจ่าย ประจำปีงบประมาณ พ.ศ. 2555 (แบบ สงป. 302) |
|  | 2) เอกสาร หลักฐานแสดงการโอนเปลี่ยนแปลงงบประมาณรายจ่าย ประจำปีงบประมาณ พ.ศ. 2555 ที่ได้รับการอนุมัติจากผู้มีอำนาจ |
|  | 3) เอกสาร หลักฐานแสดงการโอนเปลี่ยนแปลงรายการงบประมาณรายจ่าย ประจำปีงบประมาณ พ.ศ. 2555 ที่ได้รับการอนุมัติจากผู้มีอำนาจ |

**หน่วยงานผู้รับผิดชอบหลัก :** สำนักบริหารการรับ-จ่ายเงินภาครัฐ กรมบัญชีกลาง

|  |  |
| --- | --- |
| **ผู้รับผิดชอบ** | **หมายเลขโทรศัพท์** |
| 1. นางสาวพรวิลัย เดชอมรชัย | 0 2127 7132 |
| 2. นางสาวยุพา ลิ้มทองเจริญ | 0 2127 7000 |
| 3. นางสาวทิวาพร ผาสุข | 0 2127 7000 ต่อ 4206 |
| 4. นางสาวจุลลิกา พานิชเจริญ | 0 2127 7000 ต่อ 4618 |